Doar două alianţe electorale vei vedea pe buletinul de vot din 6 decembrie.
Doar două alianţe electorale vei vedea pe buletinul de vot din 6 decembrie. Alianţele electorale pentru parlamentare sunt USR-PLUS şi Mişcarea Patrioţii Români. Peste 10 zile afli câte secţii de vot pentru parlamentare vor fi în străinătate.
A trecut vremea pentru a anunţa alianţele electorale pentru parlamentare. Doar două alianţe vei vedea pe buletinul de vot pe 6 decembrie. Acestea sunt Alianţa USR-PLUS şi Alianţa Mişcarea Patrioţilor Români, în care s-au aliat Partidul Dreapta Liberală şi Partidul Uniunea Naţională Creştină a Romilor din România.Celelalte partide intră în competiţia pentru fotoliile de parlamentari pe cont propriu. Nici în jurul PNL, dar nici în jurul PSD nu s-a format vreun bloc comun de partide care să-ţi ceară votul.Ludovic Orban, premier: "Partidul Naţional Liberal participă în alegerile parlamentare pe propriile picioare."Marcel Ciolacu, preşedintele PSD: " Am luat hotărârea ca Partidul Social Democrat să meargă singuri la aceste alegeri parlamentare."Peste 10 zile ai să afli şi câte secţii de vot vor fi deschise pentru parlamentare în străinătate.